Raoul Duke - Vicipéid

# Raoul Duke

### Ón Vicipéid, an chiclipéid shaor.

Johnny Depp, mar Raoul Duke.

B'é Raoul Duke an t-ainm cleite a d'úsáid Hunter S. Thompson don charachtair bunaithe air sa leabhar Fear and Loathing in Las Vegas. Scríobhadh Fear and Loathing faoin ainm cleite seo, agus d'úsáideadh Thompson é ar cuid dá ailt a scríobh sé níos déanaí.

## [athraigh] Frithmhise Thompson

Is príomhcharachtar é Duke i roinnt scéalta, úrscéalta agus ailt Thompson. Go leor den am tá Duke ag glacadh páirt in eachtraí a tharla i saol Thompson. Léirítear é mar fear ait agus héadónaí le andúil aige i go leor drugaí agus fuath mór aige ar chreidiúintí Mheirceá coimeádach. Bíonn sé de shíor faoi thionchar pé drugaí atá ar fáil, ar nós cannabas, LSD, ether, Mescaline, cóicín agus fiú aidréanailín duine. De ghnáth tógann sé na substaintí sin i gcomluadar a aturnae Dr. Gonzo, Meicsiceach atá leath as a mheabhair. (Tá Dr.Gonzo bunaithe ar chara Thompson, dlíodóir cearta daonna Oscar Zeta Acosta)

Luann Thomspson Duke don chéad uair ina leabhair Hell's Angels a scríobh sé i 1966. Cuirtear síos ar Duke mar eisreachtaí atá "that extra 'something,'" aige, a chiallaíonn go bhfuil sé in ann an dlí a bhriseadh, ach i mbealach nach gcuireann isteach ar an sochaí. Ligeann sé seo do Duke bheith inghlactha sa sochaí sin.

Go minic sé fáth carachtar Duke ná chun tuairimí agus smaointí a rá, nach mbeadh Thompson ábalta é féin. De réir Thompson, tháinig inspioráid don ainm ó Raúl Castro(deartháir Fidel Castro) agus leasainm John Wayne, "The Duke". Is dócha gurb é an bunús a bhí ag an ainm cleite ná chun úsáid agus Thomspon ag seiceáil isteach in óstáin mar a tharla i Fear and Loathing.

D'úsáid Thompson Duke chun labhairt faoi féin. Mar shampla, tar éis timpiste bóthair bhí ar Thompson seal a chaitheamh i seomra dí-chomhbhrú, agus scríobh sé litir faoin ainm chleite ag cur síos ar a mhire sa seomra. Foilsíodh an litir i Rolling Stone i 1973.

In mbailiúcháin ailt scríobhtha ag Thompson dárbh ainm The Great Shark Hunt tagann ainm Raoul Duke chun cinn i roinnt aistí a foilsíodh i nuachtáin agus irisí. Ina measc bhí an "Police Chief", ailt a foilsíodh i Scanlan's Monthly i Mí Meitheamh. San alt sin is pólín é Duke atá éirithe as a phost agus scríobhann sé isteach ag "Police Chief Magazine" ag gearrán faoin nganntanas ar "real weaponry" sa fórsa. Síníodh an ailt "Raoul Duke (Master of Weaponry)".

I Fear and Loathing: on the Campaign Trail '72, déanann Thompson cur síos ar Duke mar ceann de na t-aon iriseoirí oibiachtúla. Glaonn Thompson "a pompous contradiction in terms" ar oibiacht iriseora.

## [athraigh] I meáin eile

- Ghlac Johnny Depp ról Raoul Duke sa Scannán Fear and Loathing in Las Vegas.

- Tá an carachtar Uncle Duke sa Ghreannán Doonesbury, bunaithe ar Raoul Duke

- Liostáilleann Rolling Stone "Raoul Duke (Sports)" faoi theidéal eagarthóirí an iris

- Úsaideann Alex McNamara, fuirseoir ó Essex Sasana an carachtar Raoul Duke i gcuid dá seónna

- Sa scannán "rom com" Never Been Kissed, feictear beirt dalta gléasta mar Raoul Duke agus Dr. Gonzo ag cósúir le téama culaithe bhréige

Retrieved from "http://ga.wikipedia.org../../../r/a/o/Raoul_Duke_fabb.html"

Catagóirí: Carachtair fhicseanúla

##### Views

- Alt
- Plé
- Leagan reatha

##### Cuardaigh

##### I dteangacha eile

- English
- Polski